Nyenje-ardhi kibete

Nyenje-ardhi vibete (kutoka kwa King. pygmy field cricket) ni wadudu wa nusufamilia Nemobiinae katika familia Trigonidiidae ya oda Orthoptera wanaofanana na nyenje-ardhi wadogo. Majike wana oviposito nyofu (neli ya kutagia mayai).

Maelezo
Nyenje hawa ni wadogo kiasi wenye urefu wa mm 7 hadi 15 na upana wa mwili kwa ujumla si zaidi ya mm 3. Mwili wote una nywele nyingi na haswa sehemu ya juu ya kichwa na pronoto; zile za pronoto ni ndefu kiasi. Mabawa yana urefu wa kawaida au ni mafupi au hayawepo. Tibia hubeba miiba. Serki ni ndefu kiasi. Majike wana oviposito ndefu na nyofu na siyo bapaDesutter-Grandcolas et al. (2021) Updated diagnoses for the cricket family Trigonidiidae (Insecta: Orthoptera: Grylloidea) and its subfamilies (Trigonidiinae, Nemobiinae), with a review of the fossil record. Zoologischer Anzeiger 294: 80-91..

Madume wenye mabawa kwa kawaida huimba au hutoa nyende (stridulation) kwa kusugua mabawa za mbele kupitia stridulo. Mwisho huo una "kioo" kidogo tu, eneo lisilo na vena.

Spishi za Afrika ya Mashariki
 Gabusibius litoreus
 Pteronemobius chopardi
 Pteronemobius heydenii
 Pteronemobius niveipalpus
 Pteronemobius pseudotaprobanensis
 Pteronemobius quadrilineatus
 Pteronemobius troitzkyi

Picha

Jamii:Nyenje na jamaa